
ВЪПРОСИ И ОТГОВОРИ
ПО ПРОЦЕДУРА ЗА ДИРЕКТНО ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ 
BG05SFPR001-1.002 „ДОСТЪП ДО ОБРАЗОВАНИЕ ЗА ВСЯКО ДЕТЕ“
към 11.07.2025 г.

ВЪПРОС 1 от 20.06.2025 г. (Q001 постъпил чрез ИСУН):
Здравейте, след проведения информационен ден на 18.06.2025 г. по процедура за директно предоставяне на безвъзмездна финансова помощ BG05SFPR001-1.002 „Достъп до образование за всяко дете“ по Приоритет 1 „Приобщаващо образование и образователна интеграция“ на Програма „Образование“ 2021 – 2027 г. се обръщаме към Вас със следните въпроси:
1. РУО-Русе се е спряло върху три конкретни района за обхват по Механизма на територията на града. Екипът за обхват на район Х е един и се състои от представител на Общината, МВР, ДСП и образователните институции в района. В район Х попадат 10 на брой училища и ДГ. Всяка от тези организации има свой представител в екипа за обхват на район Х. Той от своя страна отговаря за района на училището, което представлява. 
В района за обхват Х попадат част от елитните гимназии на града, например Английска езикова гимназия, по отношение на която никога не се налага да се извършват каквито и да било дейности по обхват. В същото време в район Х има едно единствено силно проблемно училище, с оглед на предимно малцинствените групи, постъпващи в него. Необхванатите деца в това училище, извеждат целия район до трета позиция по процент необхванати деца в града. Реално подкрепата на екипа по проекта ще е насочена към него, т.е. ще се работи с конкретния представител на училището в екипа за обхват, плюс Община, МВР и ДСП, но няма да бъде въвличан представителят например на Английската гимназия в екипа за обхват. От тук и идеята, когато определяме райони за обхват, в които ще се работи, да се избират само части от райони, като обособена част се явява самото училище с прилежащия му район, и по този начин като партньор да привлечем единствено представителите на съответното училище, Община, МВР, и ДСП. Това беше и логиката на повечето колеги задаващи същия въпрос по време на информационния ден. Реално ние нямаме райони, в които е необходимо да се работи с всички образователни институции в тях и прилежащите им райони, а с точно определени и трябва да подкрепим техните представители в екипите за обхват, а не тези на други училища, в които няма нито едно необхванато дете (и това е трайна тенденция). Ето защо включването на всички институции от района като партньори, само защото всяка от тях има представител в екипа за обхват и в цялост създават екипа за обхват на съответния район, се явява абсолютно ненужно, обременяващо и нецелесъобразно. На практика екипът за обхват на района е един, няма отделен екип за обхват на всяко училище, но при проблем с обхвата на дете, се работи само с представителя на образователната институция, в района на която е необхванатото дете или дете в риск от отпадане. 
В указания за попълване на Формуляр за кандидатстване на УО, в т. 11.1 е разписано, че бенефициентът трябва да „осъществи подбор на районите за обхват и на образователните институции в тях“, откъдето следва, че би трябвало да подберем и институциите в съответния район, с които ще работим по проекта.
На информационния ден обаче ни бе казано, че следва да включим всички образователни институции от избрания от нас район за обхват.
Ето защо отново задавам следния въпрос: Избрали сме район Х. Район Х има екип за обхват, който се състои от представител на Община, МВР, ДСП и представител на всяко училище и ДГ на територията на съответния район. Означава ли това, че всяка образователна институция, която има представител в екипа за обхват на Район Х, трябва да стане наш партньор? Или само институциите, с които реално ще работим?

2. Съгласно условията за кандидатстване, РУО, заедно с всички негови партньори, следва да подпише Декларация за партньорство – Приложение III. В нашият случай, при избор на три района за обхват, говорим за общо 30 организации – партньори (ако приемем, че не е възможно да работим само с някои от институциите в районите). И от тук въпроса как в т. 9 в таблицата за разпределение на дейностите и разходите, да впишем дейности и разходи за образователна институция, с която реално няма да работим, т.е. не се нуждае от подкрепа – например АЕГ? 
От друга страна, по време на информационния ден, представителят на звеното по верификация, направи едно уточнение, че следва да подпишем подобна декларация само с партньорите, за които има планирана разходвана сума. Което пък противоречи на указанията, за подаване на една единствена декларация, която да бъде подписана от всички.
Моля, уточнете, с кого следва да подпишем декларацията и какво следва да впишем за всеки партньор като дейности и разходи, при положение, че не планираме такива за всички?
В случай, че декларацията по т. 2 действително не е необходимо да бъде подписана от всички, то следва ли в т. 3 от формуляра за кандидатстване да опишем всички партньори или само тези, за които има планирано разходване на средства?

ОТГОВОР:
1. [bookmark: _Hlk201660841]Съгласно посочените в т. 11. „Допустими кандидати“ от Условията за кандидатстване специфични изисквания за допустимост на конкретните бенефициенти и на проектно предложение: „Конкретните бенефициенти следва да обосноват включването на всички или само част от районите за обхват на своя територия в проектното си предложение като осъществят подбор на районите за обхват и на образователните институции в тях (детски градини и училища на територията на съответното РУО) на база актуални данни за  необхванатите и отпадналите от образование деца и ученици.“

Съгласно т. 12 „Допустими партньори“ от Условията за кандидатстване партньорството по настоящата процедура е задължително, като образователните институции и институциите по Механизма на местно ниво, участващи в подбраните от РУО екипи за обхват участват като партньори. Задължително условие за включване в проектното предложение е допустимите партньори по процедурата да имат свои представители в екипите за обхват по места, включени в представената от кандидата-РУО информация относно осъществения подбор на районите за обхват/ екипите за обхват за включване в проекта,

Съгласно гореизложеното е видно, че подборът, който следва да осъществят конкретните бенефициенти, подготвяйки Обосновката за подбора на районите за обхват/екипите за обхват за включване в проектното предложение, се реализира на няколко нива – на ниво райони за обхват на територията на съответното РУО, на ниво екипи за обхват и на ниво образователни институции, включени в съответните райони за обхват/екипи за обхват. В този смисъл е допустимо при този подбор конкретните бенефициенти да изберат за включване в проектното предложение не всички, а само някои от образователните институции, попадащи в районите за обхват/екипите за обхват, подбрани от РУО на база актуални данни за  необхванатите и отпадналите от образование деца и ученици. Задължително изискване, обаче, за привличане на определена образователна институция като партньор в проектното предложение е, тя да е част от районите за обхват/екипите за обхват, които са подбрани от РУО за включване в проектното предложение и да разходва средства от безвъзмездната финансова помощ по проекта.

2. Съгласно цитираната национална нормативна уредба в т. 12. „Допустими партньори“ от Условията за кандидатстване разпоредбата на параграф 1, т. 5 от Допълнителните разпоредби на ПМС № 23/ 13.02.2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление за програмен период 2021 – 2027 г. определя, че: „Партньори на кандидатите за безвъзмездна финансова помощ“ са всички физически и юридически лица и техни обединения, които участват съвместно с кандидата в подготовката и/или техническото изпълнение на проекта или на предварително заявени във формуляра за кандидатстване дейности от проекта и разходват средства от безвъзмездната финансова помощ.“

В допълнение към отговора по т. 1 от настоящия въпрос, като партньори в проектното предложение следва да бъдат привлечени само институциите, чиито представители са включени в екипи за обхват и райони за обхват, определени в Обосновката за подбора на районите за обхват/екипите за обхват за включване в проектното предложение, и които ще участват пряко в изпълнението на дейности от проекта и ще разходват средства от безвъзмездната финансова помощ. По отношение на образователните институции, които са част от избрани за включване в проектното предложение райони за обхват/екипи за обхват, конкретните бенефициенти следва да осъществят подбор и да привлекат като партньори в проектното предложение само образователните институции, които пряко ще участват в дейности и ще разходват средства от БФП в рамките на проектното предложение. 
Съгласно гореизложеното в секция 3 „Данни за партньори“ от Формуляра за кандидатстване се попълват данните единствено на институциите, които ще имат статут на партньори при изпълнението на проектното предложение, тоест ще участват в изпълнението на дейности от проекта и ще разходват средства от безвъзмездната финансова помощ. Съгласно указанията в т. 12. „Допустими партньори“ от Условията за кандидатстване, всички партньори заедно с кандидата представят и попълнена Декларация за партньорство – Приложение III към Условията за кандидатстване. Изискването се отнася за всички определени участници в проектното предложение, а именно конкретния бенефициент и всички привлечени партньори,  които ще участват в изпълнението на дейности от проекта и ще разходват средства от безвъзмездната финансова помощ.

ВЪПРОС 2 от 23.06.2025 г. (Q002 постъпил чрез ИСУН):
Допустимо ли е за ръководител на проекта да бъде определено лице, което не е служител на РУО?
ОТГОВОР:
Съгласно указанията за доказване наличието на административен капацитет от страна на конкретните бенефициенти в т. 11. „Допустими кандидати“ от Условията за кандидатстване, основният екип за организация и управление на проекта задължително включва ръководител на проекта, координатор и счетоводител (финансист). По отношение на ръководителя на проекта се изисква той да притежава минимум 2 години опит в управлението/изпълнението на сходен тип дейности и/или управление/изпълнение на сходен тип проекти, което се удостоверява с представяне на автобиография по образец (Приложение IV към Условията за кандидатстване). За целите на процедурата под „сходен тип дейности“ следва да се разбират дейности в сферата на образованието и/или работата с уязвими групи. Под „сходен тип проекти“ следва да се разбират проекти със сходни дейности и/или проекти за уязвими групи като тези по настоящата процедура.
Съгласно т. 14.1. „Условия за допустимост на разходите“ от Условията за кандидатстване по процедурата, изборът на изпълнител/и следва да бъде извършен в съответствие с действащото национално законодателство и правото на Европейския съюз. Насоките за кандидатстване по процедурата не поставят други специфични изисквания към лицето, което ще бъде определено за ръководител на проект, например свързани с неговата месторабота. В този смисъл по процедурата не съществува задължение за конкретния бенефициент за ръководител на проекта да бъде определен служител на РУО.

ВЪПРОС 3 от 26.06.2025 г. (Q003 постъпил чрез ИСУН):
Относно назначените лица по поддейност 1.1. за подсилване на екипите:
1. Ако назначените лица са към РУО, може ли работното им място/седалище да е в целевата община
2. Ако назначените лица са към общината, кой прави подбора и сключва договора и кой плаща
3. [bookmark: _Hlk201850292]Допустимо ли да се сключват допълнителни договори към вече съществуващи за лицата по поддейност 1.1.
4. Как се отчита дейността на тези лица по трудов договор.



ОТГОВОР:
По отношение включването на допълнителни специалисти в екипите за обхват в рамките на Поддейност 1.1:
1. Съгласно т. 13 „Дейности, допустими за финансиране“ от Условията за кандидатстване наемането на допълнителни специалисти към екипите за обхват може да се осъществи към съответното РУО-кандидат или към община-партньор. При назначаване на допълнителни специалисти както към РУО-кандидат, така и към община-партньор съответният кандидат/партньор-работодател следва да определи  мястото на работа на назначените допълнителни специалисти при спазване на нормативните изисквания на приложимото трудово законодателство. Обръщаме внимание, че съгласно чл. 66, ал. 3 от Кодекса на труда: „За място на работата се смята седалището на предприятието, с което е сключен трудовият договор, доколкото друго не е уговорено или не следва от характера на работата.“
2. В случаите когато в проектното предложение е планирано наемане на допълнителни специалисти към екипите за обхват в рамките на поддейност 1.1 от  община-партньор, последната в качеството си на орган по назначаване носи отговорност за подбора и наемането на съответните лица при спазването на установените в съответната общинска администрация правила за набиране, подбор и назначаване на служители и приложимото трудово законодателство, както и за сключване на договорите с наетите лица и изплащането на съответните възнаграждения към тях. 
3. Наемането на допълнителни специалисти към екипите за обхват  (възпитатели, психолози, педагогически съветници, социални работници, образователни медиатори и др.) към съответното РУО-кандидат или към община-партньор по поддейност 1.1. се извършва чрез сключването на нов трудов договор с новоназначено лице  или допълнително споразумение към съществуващо трудово правоотношение на вече наети лица към съответното РУО-кандидат или община-партньор, които биват привлечени за работа към екипа за обхват в проекта.. 
Относно посещенията на адреси извън работно време, по процедурата „се осигурява подкрепа под формата на допълнително възнаграждение за посещение на 1 адрес извън работно време (условна продължителност от  1 час) само за действащи членове на екипите за обхват извън новоназначените допълнителни специалисти по поддейност 1.1.“
4. Отчитането на всички разходи по изпълнението на проекта се извършва в съответствие с Условията за възстановяване на разходи-Приложение XIV към Условията за изпълнение. Възстановяването на еднократните суми се извършва в съответствие с отчетните периоди и процентите за възстановяване, записани в работен лист Етапи от Приложение II_Помощна-таблица-ДОВД, като бенефициентът може да поиска възстановяване на допустимите разходи във всеки момент, в който условията за възстановяване са изпълнени, т.е. когато са постигнати всички заложени етапни цели за съответния отчетен период. Следователно изпълнението на сключените трудови договори се доказва чрез отчитането на етапните стойности на десетте индикатора и други количествени показатели. 

ВЪПРОС 4 от 26.06.2025 г. (Q004 постъпил чрез ИСУН):
Относно обученията:
1. За какво се изразходват непреките разходи от 7 % по 1.2. (обучения)
2. Отчитат ли се непреките разходи от 7 % по 1.2. (обучения)
3. Може ли в обученията да участват членове на екипите от организации, които не са партньори?
4. Как се заплащат обученията – с фактура към обучителната организация или с граждански договор за обучителя? 
5. Може ли фактурата към обучителната организация да вкл. и логистиката по провеждането, вкл. и настаняването.
6. За информационни кампании и дни - има ли определен брой часове за заплащане на образователните експерти/педагогически специалисти, които са допустими за една дейност (подготовка и провеждане)? Как се отчита свършената работа от наетите лица?
7. Платените часове за междуинстиуционални срещи само за продължителността на дейността ли са или и за подготовка
8. Заплаща ли се и на кого за участие в задължителните координационни срещи при областния управител
9. Към кого са наети външни експерти образователни дейности – към РУО или към партньорите
10. Как се плаща на външни експерти образователни дейности – за всяка дейност или на по- дълги периоди
ОТГОВОР:
1. [bookmark: _Hlk201871119]Съгласно т. 13 „Дейности, допустими за финансиране“ от Условията за кандидатстване освен допустимите преки поддейности всяко проектно предложение задължително трябва да включва и следните непреки дейности:
· Дейности за организация и управление	
· Дейности за мониторинг и за комуникация и видимост
Съгласно т. 14.2 „Допустими разходи“ от Условията за кандидатстване за изчисляване на непреките разходи се прилагат 2 единни ставки - в размер на 40 % от преките разходи за персонал по поддейности 1.1, 1.3 и 1.4 се изчислява допустимият размер на другите преки и непреки разходи за изпълнението на поддейности 1.1, 1.3 и 1.4, и в размер на 7 % от преките разходи за изпълнение на поддейност 1.2 се изчислява допустимият размер на непреките разходи за изпълнението на поддейност 1.2. В тази връзка общата сума на непреките разходи (в размер на 7% от преките разходи за изпълнение на поддейност 1.2 и част от 40-те % за други преки и непреки разходи за изпълнението на поддейности 1.1, 1.3 и 1.4) е за организация и управление и за комуникация, видимост и мониторинг на проекта. 
2. Моля вижте отговора на т. 4 от Въпрос 3 по-горе. 
3. Допустими участници в обученията по поддейност 1.2 са всички членове на екипите за обхват, включени в проекта, независимо дали институциите, на които са представители, са включени в проектното предложение като партньори (т.е. разходващи средства от безвъзмездната финансова помощ) или не.
4. Съгласно т. 13 „Дейности, допустими за финансиране“ от Условията за кандидатстване обученията по поддейност 1.2 могат да се извършват както от обучителни организации, чиито програми за обучение съответстват на обучителните теми в обхвата на поддейност 1.2 и са одобрени от министъра на образованието и науката и са вписани в Информационния регистър на одобрените програми за повишаване квалификацията на педагогическите специалисти по чл. 43, т. 2  на Наредба №15 от 22.07.2019 г. за статута и професионалното развитие на учителите, директорите и другите педагогически специалисти, така и от организации или лица, с доказана експертиза и компетентност по темата на обученията, предвидени в обхвата на поддейност 1.2. Заплащането на обучителните услуги по поддейност 1.2 от кандидата/партньора/ите, който/които отговарят за изпълнението на тази поддейност следва да се осъществява при спазването на нормативните изисквания относно доставката на стоки и услуги и счетоводното отчитане.  
5. [bookmark: _Hlk202287307]За целите на определяне на еднократната сума от кандидата на етапа на кандидатстване, за обученията по поддейност 1.2. се прилагат единични разходи за 1 лице, участник в обучение – единични разходи от 1.37 до 1.41 от ТЕРЕРС ПО, които отразяват присъщите необходими разходи. В тази връзка логистиката и настаняването попадат в обхвата на единичния разход. Отчитането на разходите от конкретния бенефициент към УО по изпълнението на проекта се извършва в съответствие с Условията за възстановяване на разходи-Приложение XIV към Условията за изпълнение. По процедурата се използва опростен вариант на разход – еднократна сума, за която се прилагат посочените отчетни документи за постигнати резултати и не се изисква представяне към УО на разходооправдателни документи за отчитане на реално извършените разходи по проекта.
[bookmark: _Hlk201918643]Преценка на конкретния бенефициент е по какъв начин да възложи услугите по обученията. Възстановяването на одобрената еднократна сума се извършва на етапи в съответствие с отчетните периоди (етапи), процентите за възстановяване и при доказано постигане на етапните цели за индикаторите и другите количествени показатели, определени от кандидата в работен лист „Етапи“ от Помощна-таблица-ДОВД-Приложение II и Условията за възстановяване на разходи-Приложение XIV към Условията за изпълнение. Във всеки случай, при възлагането и извършването на разходи конкретният бенефициент следва да спазва действащата нормативна уредба.
6. Съгласно т. 13 „Дейности, допустими за финансиране“ от Условията за кандидатстване, ангажираните с изпълнението на поддейност 1.3 педагогически специалисти и/или експерти образователни дейности  могат да бъдат както членове на екипите за обхват, включени в дейностите по проекта, така и външни изпълнители - външни експерти образователни дейности (външни ЕОД). За целите на процедурата под „външни ЕОД“ се разбира физически лица с опит в областта на образованието и/или работата с уязвими групи, които не са служители на конкретния бенефициент/партньора и/или са служители на конкретния бенефициент/партньора, но не са членове на екипи за обхват, включени в изпълнението на проекта. Договорите с експерт образователни дейности (ЕОД) и с педагогически специалисти (ПС) следва да са сключени в съответствие с действащата нормативна уредба и съответно отчитането от изпълнителите към конкретния бенефициент/партньора на отработените астрономически часове за организация и провеждане на планираните събития по поддейност 1.3 също следва да се осъществява при спазване на приложимата нормативна уредба.
Условията за кандидатстване не поставят ограничение за допустимия брой отработени астрономически часове от всеки вид специалисти (педагогически специалисти и/или експерти образователни дейности) за подготовката и провеждането на едно събитие от допустимите събития по поддейност 1.3. Отговорност на кандидата, съвместно с партньорите, е да планира броя, вида, формата и продължителността на събитията по поддейност 1.3 и очакваната ангажираност на всеки вид специалисти (педагогически специалисти и/или експерти образователни дейности) за организацията и провеждането им.
Обръщаме внимание, че съгласно т. 14.1 от Условията за кандидатстване: „Разход, който не е обоснован в секция 4. „План за изпълнение/Дейности по проекта“ и Приложение II – Помощна таблица на Формуляра за кандидатстване, ще бъде премахнат от бюджета на проекта служебно от оценителната комисия.“  
7. Съгласно т. 14.2. „Допустими разходи“ от Условията за кандидатстване за обосноваване на етапа на кандидатстване на необходимите разходи за изпълнение на поддейност 1.4 в работен лист „Еднократна сума“ на Помощна таблица ДОВД-Приложение II към Условията за кандидатстване кандидатът следва да планира броя отработени  астрономически часове общо за междуинституционални срещи в рамките на поддейност 1.4 за всеки вид специалисти – педагогически специалисти и/или експерти образователни дейности. В този смисъл преките разходи за персонал за междуинституционалните срещи, планирани по поддейност 1.4, могат да включват планираните отработени астрономически часове от всеки вид специалисти както за подготовката, така и за провеждането на съответното събитие, обосновано при определяне на астрономическите часове.
8. Съгласно т. 13 „Дейности, допустими за финансиране“ от Условията за кандидатстване в рамките на поддейност 1.4 се предвижда като част от междуинституционалните срещи да се финансира организацията и провеждането на задължителните месечни срещи на координационните центрове по Механизма за обхват под ръководството на областния управител на съответната област. Съгласно т. 14.2. „Допустими разходи“ от Условията за кандидатстване за обосноваване на етапа на кандидатстване на необходимите разходи за организация и провеждане на месечните срещи на координационните центрове в рамките на поддейност 1.4 в работен лист „Еднократна сума“ на Помощна таблица ДОВД-Приложение II към Условията за кандидатстване кандидатът планира броя отработени астрономически часове общо за месечните срещи на координационните центрове, които ще са необходими за провеждането им. Допустимите разходи са за почасово възнаграждение на педагогически специалисти и експерти образователни дейности,  ангажирани пряко с организацията и провеждането на месечните срещи на областния координационен център по Механизма. 
Възстановяването от УО към бенефициента на одобрената по проекта еднократна сума се извършва на етапи в съответствие с отчетните периоди (етапи), процентите за възстановяване и при доказано постигане на етапните цели за индикаторите и другите количествени показатели, определени от кандидата в работен лист „Етапи“ от Помощна-таблица-ДОВД-Приложение II и Условията за възстановяване на разходи-Приложение XIV към Условията за изпълнение.  
9. Съгласно т. 13 „Дейности, допустими за финансиране“ от Условията за кандидатстване за изпълнението на поддейности 1.3 и 1.4 се допускат външни експерти образователни дейности (външни ЕОД), които да участват в осъществяването на различните допустими форми при изпълнение на съответните дейности. Външните ЕОД могат да бъдат наемани както от конкретния бенефициент – РУО, така и от партньорите му по проекта, по тяхна преценка. 
10. Съгласно т. 13 „Дейности, допустими за финансиране“ от Условията за кандидатстване, договорите с външни ЕОД за изпълнението на поддейности 1.3/1.4 следва да са сключени в съответствие с действащата нормативна уредба. Възлагането на работа може да бъде за всяка дейност или на по- дълги периоди по преценка на работодателя. 

ВЪПРОС 5 от 26.06.2025 г. (Q005 постъпил чрез ИСУН):
1. Командировъчни разходи за обходи:
1.1. в коя част на бюджета са;
1.2. само за обходите в извънработно време ли са или за всички обходи;
1.3. само партньорските организации ли са;
1.4. кой издава командировъчната заповед на служители на други институции, по която обаче РУО плаща;
2. Относно заплащането на обходите в извънработно време:
2.1. Необходими ли са заповеди за извънреден труд на членовете на екипите за обхват от техните ръководители
2.2. Как става плащането на сумите за часовете за обход – на какъв период, по граждански договори ли?
2.3. На всички членове на екипа ли се плаща за обход в извънработно време или само за партньорите (община и училище/ДГ)? Напр. ако ДСП и МВР не са партньор на техните представители плаща ли се?
ОТГОВОР:
1.1. Съгласно т. 14.2. „Допустими разходи“ от Условията за кандидатстване за обосноваване на етапа на кандидатстване на необходимите разходи за изпълнение на поддейност 1.1 в работен лист „Еднократна сума“ на Помощна таблица ДОВД-Приложение II към Условията за кандидатстване кандидатът следва да планира допълнителните възнаграждения за посещение на адреси извън работно време - само за членове на екипи за обхват извън новоназначените допълнителни специалисти по поддейност 1.1. Към общо изчислените преки разходи за персонал по поддейности 1.1, 1.3 и 1.4 се прилага единна ставка от 40%, която е предвидена за всички други преки и непреки разходи за изпълнение на поддейности 1.1, 1.3 и 1.4, т.е. от този бюджетен ред може да се финансират разходи за командировки, ако такива разходи са необходими за изпълнението на Дейност 1.
1.2. – 1.4. Евентуалното покриване на разходи за командировки при изпълнението на Дейност 1 се извършва при спазване на приложимото законодателство и в съответствие с Партньорското споразумение. Издаването на заповеди за командировки следва да бъде при спазване на действащата нормативна уредба (Наредба за командировките в страната, ПМС №100/08.06.2018 г.)
2.1. – 2.3. В Условията за кандидатстване е определено Допълнително възнаграждение за посещение на 1 адрес извън работно време, който е само за членовете на екипите за обхват, включени в проекта, извън новоназначените допълнителни специалисти. Условията за изплащане на това допълнително възнаграждение следва да се определят съгласно действащото трудово законодателство (например, със сключване на допълнително споразумение по чл. 119 от Кодекса на труда или регламентиране във Вътрешните правила за работната заплата).

ВЪПРОС 6 от 27.06.2025 г. (Q006 постъпил чрез ИСУН):
В какъв размер  може да бъде авансово плащане?
ОТГОВОР:
Съгласно чл. 3.1.от Образеца на административен договор за предоставяне на безвъзмездна финансова помощ по Програма „Образование“ (Приложение XI към Условията за кандидатстване): 
„3.1. 	Авансовите плащания се извършват при следните условия:
3.1.1. Авансово плащане в размер на не повече от 20% от сумата по чл. 2.2, в двуседмичен срок, считано от дата на представяне на:
а) искане за плащане, подадено чрез ИСУН; 
б) финансова идентификация по образец на УО.“

ВЪПРОС 7 от 27.06.2025 г. (Q007 постъпил чрез ИСУН):
1. Трябва ли да има пълно припокриване като брой и описание на целевите групи и на индикаторите?
2. Само с по един родител на дете/ученик ли се работи? 
3. Един и същ ли трябва да е родителят, който е посетен на адрес и е участвал в събитията по поддейност 1.3. и 1.4. 
4. Ако в една дейност е участвал бащата, а в друга - майката, те за двама ли се броят при отчитане на индикаторите?
ОТГОВОР:
1. Съгласно т. 15 „Допустими целеви групи“ допустимите целеви групи по процедурата са както следва:
· Деца и ученици, необхванати, отпаднали и/или застрашени от отпадане от образователната система, които по процедурата се измерват с индикатор  SOI 1.1. Брой деца и ученици обхванати от механизма за съвместна работа на институциите, съгласно детайлната дефиниция на показателя;
· Родители на горепосочените деца/ученици, които по процедурата се измерват с индикатор SOI 1.3. Брой родители, подкрепени в процеса на приобщаващото образование, съгласно детайлна дефиниция на показателя;
· Учители, други педагогически специалисти и непедагогически персонал, в това число образователни медиатори, социални работници, помощник на учителя, помощник-възпитатели и др., които са членове на екипи за обхват, които се измерват по процедурата с индикатор SOI 1.5. Педагогически специалисти и непедагогически персонал, обучени за работа с деца и ученици от уязвими групи, съгласно детайлната дефиниция на показателя.;
· Представители/служители на институциите по ПМС №100/2018 г. по места, участващи в екипите за обхват, които се посочват в проектното предложение в поле 11.3 „Целеви групи“ на секция 11. „Допълнителна информация необходима за оценка на проектното предложение“ на формуляра за кандидатстване. Тези лица, когато се планира да участват в обучения без присъждане на квалификационни кредити по поддейност 1.2 „Обучения“, се включват в стойността на индикатор SOI 1.5. Педагогически специалисти и непедагогически персонал, обучени за работа с деца и ученици от уязвими групи. 
Относно индикатор EECO15 Малцинства (включително маргинализирани общности като ромите) същият обхваща деца, ученици и родители съгласно детайлната дефиниция за този показател.
В тази връзка е необходимо да има съответствие между описанието на целевите групи в проектното предложение и планираните стойности на индикаторите, като обръщаме внимание, че при определяне на целевите стойности на индикаторите следва да се има предвид, че едно лице се брои еднократно при отчитане на даден индикатор, независимо в колко дейности по проекта е участвало.
2. Работата с родителите на децата и учениците е по преценка на кандидата/партньорите като най-добре е да се обхванат двамата родители предвид ориентираност към резултатите по процедурата и уязвимите целеви групи. За целите на процедурата, обаче, е достатъчно да се обхване поне един родител/настойник на дете/ученик от целевата група в дейности по проекта.  
3. Процедурата не поставя подобно изискване. Независимо дали родител/и е/са посетен/и на адрес в извънработно време по поддейност 1.1., същият или друг родител/настойник следва да участва/т в поддейност 1.3. и/или поддейност 1.4., за да бъде отчетен по индикатор SOI 1.3. Брой родители, подкрепени в процеса на приобщаващото образование съгласно дефиницията на индикатора. Всеки родител се брои еднократно за целите на процедурата.
4. Да, всеки родител, участник в дейностите по процедурата, се брои отделно, но еднократно, независимо в колко дейности е участвал. За да бъде отчетен по индикатор SOI 1.3. Брой родители, подкрепени в процеса на приобщаващото образование, съответният родител следва да е участвал в поддейност 1.3. и/или поддейност 1.4. Следователно когато единият родител е участник в едната поддейност, а другият родител е участник в другата поддейност, то за целите на процедурата по индикатор SOI 1.3. се броят двамата родители. 


ВЪПРОС 8 от 01.07.2025 г. (Q008 постъпил чрез ИСУН):
В поддейност 1.3. Работа с родители за разясняване на ползите от образованието са включени форми и средства (информационни кампании, информационни дни, индивидуални и групови срещи, тематични беседи и семинари за родители), които са сходни на дейности с родители по проекти "Силен старт" и "Успех за теб". Образователните институции от област Търговище активно работят и по двата проекта и изпълняват сходни дейности с родители. Това означава ли, че те не могат да бъдат включени в проект "Достъп до образование за всяко дете"?
ОТГОВОР:
Съгласно т. 6 Цели на предоставяната безвъзмездна финансова помощ и очаквани резултати по настоящата процедура е посочено, че: „С оглед недопускане на двойно финансиране по операцията ще бъде осигурена демаркация и допълняемост спрямо финансираните дейности и подкрепените целеви групи по проекти……BG05SFPR001-1.001 „Успех за теб“ и BG05SFPR001-1.003-0001 „Силен старт“, както и „ по линия на националните програми, насочени към повишаване на обхвата и трайното приобщаване към образователната система, като ежегодно изпълняваните от Министерство на образованието и науката: 1/ НП „Заедно за всяко дете“ и 2/ НП „Подпомагане на общините за образователна десегрегация“ и приключилата 3/ НП „Подкрепа на образователните медиатори и социалните работници“ през 2022/2023 г.“ и по други национални или международни програми със сходни дейности и целеви групи. 
Следва да имате предвид, че изискването за демаркация и допълняемост е критерий за оценка, като информацията се представя в секция „Допълнителна информация, необходима за оценка на проектното предложение“ от Формуляра за кандидатстване, поле „Демаркация и допълняемост“ и се декларира в Раздел V Декларация за липса на двойно финансиране и за завършеност от Декларация на кандидата/партньора (Приложение I към Условията за кандидатстване), попълнена от всеки кандидат и партньор. Следователно в проектното предложение следва да е посочена ясна демаркация по настоящата процедура с други процедури на ПО и/или други национални и международни програми и проекти по: дейности (вкл. за поддейност 1.3.по формите и средствата й на реализация), представители на целевите групи и участници, ако се застъпват в периода на изпълнение на проектите. В тази връзка, образователните институции могат да участват в настоящата процедура, но при ясна демаркация на дейностите (форми и средства на реализацията им) и/или представителите на целевите групи, обхванати в цитираните проекти.
Недопускане на дублирането на целевите групи и дейности ще се наблюдава/проверява на етап кандидатстване (чрез декларации), на етап договаряне (чрез проверки за двойно финансиране), така и по време на изпълнението на проектите (чрез проверки за двойно финансиране, анкетни карти, списъци на участници, дейности, плащания и др). 
В тази връзка моля да имате предвид, че родителите могат да бъдат включени като целева група в проектните дейности на различни проекти, но следва да бъдат съобразени горепосочените изисквания.


ВЪПРОС 9 от 03.07.2025 г. (Q009 постъпил чрез ИСУН):
Допустимо ли е декларациите за партньорство да бъдат подписани с електронен подпис?
Допустимо ли е партньорство на едно РУО с друго РУО?
ОТГОВОР:
1. Да, допустимо е. В образеца на Декларация за партньорство (Приложение III към Условията за кандидатстване) e предоставена възможност за електронно подписване и прилагане в секция 13 от Формуляра за кандидатстване. 
В допълнение, съгласно т. 24. „Списък на документите, които се подават на етап кандидатстване“ от Условията за кандидатстване по процедурата:
„4. Декларация за партньорство, попълнена по образец (Приложение III към Условията за кандидатстване) и подадена в ИСУН.
Попълва се и се подписва една обща декларация от кандидата и всички партньори и се прилага към формуляра за кандидатстване. Документът следва да бъде подписан от законните представители на кандидата и на всички партньори или от лица, които са оправомощени да ги представляват.“
2. Съгласно т. 12. „Допустими партньори“ от Условията за кандидатстване:
„Съгласно одобрените на Четвъртото заседание на КН на ПО на 26-28.11.2024 г. Методология и критерии за подбор на операция „Достъп до образование за всяко дете“ допустими партньори по настоящата процедура по смисъла на чл. 25, ал. 1, т. 2 и Глава трета, раздел III от ЗУСЕФСУ и §1, т. 5 от Допълнителните разпоредби на ПМС № 23/ 13.02.2023 г. и на основание чл. 43, ал. 1 от ЗУСЕФСУ са представители на институциите съгласно ПМС №100/2018 г., участващи в Механизма за обхват и включени в заповеди за създаване на екипите за обхват по места, а именно: всички общини, държавни и общински училища и детски градини, Агенция за социално подпомагане чрез териториалните си структури (дирекции „Социално подпомагане“), Държавна агенция за закрила на детето, Министерство на вътрешните работи (областни дирекции/районни управления на МВР), Агенция по заетостта (дирекции „Бюро по труда“), Министерство на здравеопазването (регионални здравни инспекции).“
В тази връзка, Регионалните управления на образованието не попадат сред допустимите партньори по настоящата процедура, те са допустими единствено като кандидати - конкретни бенефициенти.

ВЪПРОС 10 от 07.07.2025 г. (Q010 постъпил чрез ИСУН):
РУО-Търговище възнамерява да включи в проекта като партньори само детски градини и училища, за които ще има планирана сума за  реализиране на поддейностите. В тази връзка допустимо ли е да не включваме други партньори?

ОТГОВОР:
Съгласно т. 12 „Допустими партньори“ от Условията за кандидатстване „Партньорството по настоящата процедура е задължително, като образователните институции и институциите по Механизма на местно ниво, участващи в подбраните от РУО екипи за обхват участват като партньори.“. 
Преценка на кандидата-РУО е кои конкретни институции (чиито представители са членове на екипи за обхват) да включи в проекта като партньори измежду изброените в т. 12. „Допустими партньори“ от Условията за кандидатстване допустими партньори по процедурата, като за целта на етапа на кандидатстване:
· представи Обосновка за подбора на районите за обхват/екипите за обхват за включване в проектното предложение, която следва да обоснове подбора на екипите за обхват, които ще бъдат включени в поддейностите по проекта на база на актуални данни за броя и характеристиките на необхванатите, отпаднали и в риск от отпадане деца/ученици на територията на съответното РУО. Обръщаме внимание, че единствено институции – допустими партньори, които имат свои представители в подбраните екипи за обхват, могат да бъдат привлечени като партньори в проектното предложение.
· представи Декларация за партньорство – Приложение III към Условията за кандидатстване, в която се описва планираната сума за разходване за изпълнение на поддейности по проекта от бенефициента и привлечените партньори. Обръщаме внимание, че според разпоредбите на ПМС № 23/ 13.02.2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление за програмен период 2021 – 2027 г.: „Партньори на кандидатите за безвъзмездна финансова помощ“ са всички физически и юридически лица и техни обединения, които участват съвместно с кандидата в подготовката и/или техническото изпълнение на проекта или на предварително заявени във формуляра за кандидатстване дейности от проекта и разходват средства от безвъзмездната финансова помощ.“

ВЪПРОС 11 от 07.07.2025 г. (Q011 постъпил чрез ИСУН):
В планирания индикатор за резултат SRI 1.1. Брой деца и ученици, записани в предучилищно и училищно образование чрез механизма за съвместна работа на институциите, включват ли се децата на 4-годишна възраст, които тепърва трябва да бъдат записани в детска градина? Или се включват само деца и ученици, които са били записани и в последствие са отпаднали?
ОТГОВОР:
Съгласно дефиницията на индикатор за резултат SRI 1.1. „Брой деца и ученици, записани в предучилищно и училищно образование чрез механизма за съвместна работа на институциите“, посочена в т. 7 „Индикатори (показатели)“ от Условията за кандидатстване: 
„Индикаторът измерва броя на новозаписаните и нововключени в образование деца и ученици в задължителна предучилищна и училищна възраст, които са били незаписани/необхванати в образователната система преди участие в процедурата, но които чрез подкрепата на ПО 2021-2027г., вече са записани и включени в образование в рамките на процедурата. Необхванати деца и ученици в задължителна предучилищна и училищна възраст са незаписани и отпаднали деца на възраст от 4 до 16 години, които по данни на ГД ГРАО имат настоящ адрес в страната, за които екипите за обхват не са получили сведения за заминаването им в чужбина и въпреки това не фигурират в НЕИСПУО.“
Видно от цитираната дефиниция на индикатора за резултат по него следва да се планират/отчитат новозаписаните и нововключените деца, които вече са навършили задължителна предучилищна възраст, но са били със статус незаписани/необхванати в образователната система, тоест не са били записани или са отпаднали от образование преди участие в процедурата, а след участието си в нея чрез включването им в поддейностите по проекта, вече са записани и включени в образование. В тази връзка, индикатор SRI 1.1. включва и децата на 4-годишна възраст, които не са били записани в нормативно установените срокове съгласно действащата уредба, но които чрез дейностите по проекта по ПО се очаква да бъдат записани в детска градина.

ВЪПРОС 12 от 08.07.2025 г. (Q012 постъпил чрез ИСУН):
Съгласно Писмо № 02-136/12.06.2025 г. на г-н Иван Попов - Изпълнителен директор и ръководител на Управляващия орган на Програма "Образование", крайният срок за кандидатстване е до края на месец юли. Една община на територията на област Търговище провежда традиционно сесиите на Общинския съвет всеки последен четвъртък от месеца, което се пада в последния ден на месец юли - 31.07.2025 г. Решението на Общинския съвет ще бъде готово в началото на август. Това ще затрудни РУО при разписването на проекта, тъй като ще е трудно да се предвиди дали общината ще се включи или не. Също така подготовката на документите ще отнеме техническо време - подписване на декларацията при кандидатстване и декларацията за партньорство, в която се разписват финансовите средства, които следва да бъдат разходени от всеки партньор. Възможно ли е в такъв случай РУО да подаде своето проектно предложение на по-късен етап? Примерно до 8-15 август.
ОТГОВОР:
Съгласно т. 25 „Краен срок за подаване на проектните предложения“ от Условията за кандидатстване:
„Крайният срок за подаване на проектно предложение, подписано с Квалифициран електронен подпис (КЕП) през системата ИСУН 2020 е: не по-късно от 17:00 часа на 03.07.2028 г.“ Съгласно т. 9 „Минимален (ако е приложимо) и максимален размер на безвъзмездната финансова помощ за конкретен проект“ всеки конкретен бенефициент-РУО може да подаде няколко последователни проектни предложения по процедурата, като общият допустим размер на БФП за всяко РУО по всички негови проекти не може да надвишава 1 200 000 лв. Кандидатстването с нов проект е възможно след приключване на одобрен проект (или когато остават по-малко от 3 месеца до изтичане на срока за изпълнение), но не по-късно от крайния срок за кандидатстване 03.07.2028 г.
В тази връзка с Писмо № 02-136/12.06.2025 г. на ръководителя на Управляващия орган на Програма "Образование" (РУО) е уточнено, че: „С оглед значимостта на процедурата за повишаване на степента на обхват в образователната система на деца и ученици в задължителна предучилищна и училищна възраст, УО на ПО насърчава всички 28 РУО да подадат първите си проектни предложения по процедурата най-късно до края на м. юли 2025 г., за да може реалното изпълнение на дейностите по проектите да стартира в началото на м. септември 2025 г.“
Цитираното писмо на РУО съдържа единствено препоръка към конкретните бенефициенти за организиране подготовката и подаването на първите проектни предложения по възможност до края на месец юли 2025 г. с оглед максимално оползотворяване на възможността за последователно кандидатстване с няколко проекта от страна на конкретните бенефициенти. В този смисъл преценка на кандидата-РУО е дали да подаде първото си проектно предложение до края на м. юли 2025 или до средата на м. август 2025 г. например, както е посочено във въпроса.

ВЪПРОС 13 от 09.07.2025 г. (Q013 постъпил чрез ИСУН):
По процедура  BG05SFPR001-1.002 "Достъп до образование за всяко дете" - Предвидени ли са възнаграждения за счетоводители, технически лица и директори на институциите-партньори по проекта?
ОТГОВОР:
Въпросът е неясен. В случай че въпросът касае възнагражденията на членовете на екипа за организация и управление на проекта, моля да се запознаете с разяснението на ВЪПРОС 4 от 26.06.2025 г. относно задължителните непреки дейности по всеки проект и размера на предвидените непреки разходи за тях. Обръщаме внимание, че съгласно т. 11 „Допустими кандидати“ от Условията за кандидатстване в основния екип за организация и управление по всеки проект задължително следва да бъде включен счетоводител (финансист). В допълнение с оглед спецификата и обема на заложените дейности по проектното предложение кандидатът може да включи в екипа допълнителни членове, за които не се представят автобиографии по образец при кандидатстване.

ВЪПРОС 14 от 10.07.2025 г. (Q014 постъпил чрез ИСУН):
Стойността на индикатора Малцинства, част ли е от стойността на индикаторите Брой обхванати деца и Брой подкрепени родители? 
Давам пример: Предвиждат се общо 500 бр. деца за обход, от тях 100 са от малцинствена група. В индикатор 1 записваме 500 бр. деца, а в индикатор 4 – предвиждаме 100 деца плюс техни родители. Или разписваме съответно 400 и 100 деца плюс техни родители. Аналогичен е въпросът и по отношение на родителите.
Съответно при отчитане на дейностите и стойностите на индикаторите, ще отчитаме:
- общ брой обхванати деца (до достигане на целева стойност 500), като отделно посочваме и каква част от тях са от малцинствена група (до достигане на целева стойност 100) или 
- ще отчитаме по отделно – обхванати деца и ученици (без тези от малцинствата, до достигане на общо 400) и обхванати деца от малцинствата (до достигане на стойност 100)?
ОТГОВОР:
При планиране на индикатори SOI 1.1. „Брой деца и ученици обхванати от механизма за съвместна работа на институциите“ и SOI 1.3. „Брой родители, подкрепени в процеса на приобщаващото образование“ следва да бъдат включени съответно всички деца и ученици, както и всички родители, които се предвижда да бъдат обхванати в изпълняваните дейности по проекта без значение дали те са представители на маргинализирани групи, като напр. роми. 
При планиране на индикатор EECO15 „Малцинства (включително маргинализирани общности като ромите)“ следва да бъдат включени децата и учениците и по един техен родител, които са представители на маргинализирани групи и които са участвали в дейности по проекта. 
С оглед на гореизложеното в дадения пример от въпроса, по индикатор SOI 1.1. следва да бъдат планирани 500 бр. деца, по индикатор EECO15 да бъдат планирани 100 деца плюс поне 1 техен родител, тоест минимум 200 души, а по индикатор SOI 1.3. следва да бъдат планирани всички родители, участващи в дейности по проекта, вкл. и 100-те родители от маргинализирани групи съгласно Вашия пример.
В хода на изпълнение на дейностите по проекта следва да се отчитат реално постигнатите стойности на индикаторите, което не изключва възможността планираните стойности за индикаторите по проекта да бъдат преизпълнени. 
Обръщаме внимание, че при неизпълнение на одобрени индикатори, съгласно чл. 70, ал. 1, т. 7 на Закона за управление на средствата от Европейските фондове при споделено управление (ЗУСЕФСУ), финансовата подкрепа със средства от ЕФСУ може да бъде отменена изцяло или частично чрез извършване на финансова корекция.   

